Segasin selle kõik pulbrid keedetud kuuma veega (u 70C) kokku ja siis see pasta seisis u 2-3 tundi, kuniks ma kasutamiseni jõudsin. Aja jälgimine on tegelikult väga oluline ainult nahahenna puhul ning minu kogemuse järgi on muudele pulbritele hea põhimõte - las seisab tiba kauem.  Oma juuksed pesin eelnevalt ära ja panin siis maski niisketesse juustesse, jätsin juustesse u -1-2 tunniks, aega ei vaadanud.  Lapsele panin selle maski niisama kuivadesse juustesse, pesuaine asemel, tema  jaksas seda vannis hoida u 15 minutit. Laps on mul selline tumedam liivablond - värvimuutust ei olnud, pusaprobleem paranes märgatavalt ning šampooniga välja maski pesema ei pidanud.  Endal - loputasin maski väga hoolikalt välja ja ei pesnud juukseid üle. Juuksed olid peale kuivamist natukene karmimad kui tavaliselt, aga samas siidised ja libedad. Pesema pidin neid alles 4ndal päeval, mis minu jaoks oli äärmiselt üllatav.